Avancen les obres en el Pavelló Cobert de Burjassot i a punt de finalitzar les de les pistes d’Atletisme
2025-07-24

Aquest matí, (11-08-2016) l’alcalde de Burjassot, Rafa García i el regidor d’Esports, Manuel Pérez Menero, han visitat les obres que, durant el mes d’agost, s’estan realitzant en diferents instal·lacions esportives del municipi. Unes obres que s’estan duent a terme durant el període estival i una vegada finalitzada la temporada d’entrenaments i partits, per a no alterar la marxa dels nombrosos usuaris i usuàries de les mateixes. Ambdues intervencions s’inclouen en el Pla d’Inversions Sostenibles de la Diputació de València.

En primer lloc, García i Pérez Menero han visitat les obres a l’interior del Pavelló Cobert, on s’està procedint a la substitució del sòl i, a continuació, han visitat el Poliesportiu Municipal. És allí on l’obra per a la substitució del paviment de la pista d’atletisme està ja molt pròxima a la seua finalització. En aquests moments, s’estan ultimant els últims treballs però, tal com s’aprecia en la imatge, el canvi de paviment està totalment finalitzat i presenta un aspecte immillorable que, molt ràpid, podran gaudir els joves atletes que cada dia entrenen en aquestes pistes.

L’alcalde ha afirmat que “la pista estarà totalment acabada i llesta per a la seua inauguració i posada en marxa a principis del mes de setembre“